[{"text_idx": "#000001", "text": "Millised on spetsiaalsed e-ratastele mo\u0303eldud komponendid?"}, {"text_idx": "#000003", "text": "Jalgratas on pealtna\u0308ha lihtsa ehitusega \u2013 raam, sadul, lenks, kaks ratast, pidurid, va\u0308ndad ja kett. Ku\u0308ll aga so\u0303ltub jalgratta vastupidavus ja so\u0303idukvaliteet just paljuski nende komponentide koosto\u0308o\u0308st, ning elektriratta leviku puhul on teatuid valdkondi just hiljuti uuesti arendama hakatud."}, {"text_idx": "#000004", "text": "E-ratta elektrooniline pool lisab keskeltla\u0308bi 30% lisaraskust vo\u0303rreldes samava\u0308a\u0308rse tavarattaga. Mida toob endaga kaasa aga lisaraskus ja mootori olemasolu, ning millised on peamised erinevused jalgratast \u201cuuesti leiutades\u201d?"}, {"text_idx": "#000005", "text": "Elektrirataste hinna mo\u0303jutab suuresti mootor ja aku. Ko\u0303ik muud komponendid on muutmata kujul kasutusel ka jalgratastel \u2013 ka\u0308iguvaheti, lenks, pedaalid, veljed, pidurid ja muu. Ku\u0308ll aga erineb hinna u\u0308lesehitus mootori- ja akutu\u0308u\u0308bi po\u0303hjal. Lisaks ka u\u0308ksikud geomeetrilisted muudatused."}, {"text_idx": "#000006", "text": "Lihtsama rummumootoriga (hub-drive) e-ratta aku maksab kas sama palju, vo\u0303i rohkem kui selle mootor.Keskmootoriga (mid-drive) raam ja mootor on selle akust kallimad."}, {"text_idx": "#000007", "text": "Kui rummumootorit on vo\u0303imalik paigaldada sisuliselt igale jalgrattale, siis keskmootoriga e-ratta puhul sobib kindel mootorimudel vaid ettena\u0308htud rattaraami. Mootoritootjaid on aga mitmeid."}, {"text_idx": "#000008", "text": "U\u0308ldiselt ja\u0308tab kuni 10-kilone lisaraskus (aku ja mootori arvelt) e-rataste suurima lubatud so\u0303itja kaalu samaks, mis jalgratastel \u2013 120kg."}, {"text_idx": "#000009", "text": "Erinevus tuleb veel sisse ka aku kinnitustu\u0308u\u0308biga \u2013 olgu selleks kas integreeritud vo\u0303i eemaldatav, ehk va\u0308line aku."}, {"text_idx": "#000010", "text": "Jo\u0303uu\u0308lekanded mootorist raami ja rattasse varieeruvad nii mootoritu\u0308u\u0308bi kui ka mootorivo\u0303imsuse poolest. Selle najal on kindlasti tehtud ka geomeetrilisi muudatusi \u2013 rohkem keevituspunkte, erinevad nurgad vibratsioonide va\u0308hendamiseks, jne."}, {"text_idx": "#000011", "text": "Kui tavarattaid on vo\u0303imalik valida mitme eri materjali vahel \u2013 teras (steel), su\u0308sinik (carbon), alumiinium (aluminum), titaanium (titanium) ning koguni bambus (bamboo), siis suurem enamik e-rattaid on ehitatud just alumiiniumraamile. Teise, va\u0308helevinud alternatiivina e-rataste seas on kasutusel ka terasraam."}, {"text_idx": "#000013", "text": "Alumiiniumraami miinused \u2013 Pole vo\u0303rdva\u0308a\u0308rse vibratsioonieemaldustega kui teras vo\u0303i su\u0308sinikraam. Vastupidavuselt ja\u0308a\u0308b alla titaaniumile ja terasele, mis on e-rataste valikus pigem harv na\u0308hus."}, {"text_idx": "#000014", "text": "TERAS \u2013 Va\u0308ga vastupidav ja soodne. Va\u0308iksem vibratsiooni-u\u0308lekanne vo\u0303rreldes alumiiniumraamiga. Terasraamiga jalgrattaid valmistatakse kas kindla nis\u0301s\u0301ina u\u0308ksikute bra\u0308ndide poolt (Surly Bikes), vo\u0303i ka masstootmises keskmisest odavamate rataste puhul."}, {"text_idx": "#000015", "text": "Terasraami miinused \u2013 Keskmisest odavam teras amortiseerub kiiremini kui alumiinium, su\u0308sinik, bambus ja ka titaanium. Samuti on teras raskem kui ko\u0303ik teised materjalid, ehk tegu pole samava\u0308a\u0308rse kaalu ja vastupidavuse suhtega, et seda ja\u0308tkusuutlikult masstootmisesse suunata."}, {"text_idx": "#000017", "text": "Carbon/su\u0308sinikraami miinused \u2013 Keerukas ja kallis valmistada. Vajab rohkem hoolt ratta ka\u0308itlemisel kui tavakasutaja eeldada vo\u0303ib. Parandada on a\u0308a\u0308rmiselt keeruline ning tegijaid va\u0308he. Su\u0308siniku \u201cAchilleuse kand\u201d on otsene ja terav torge/lo\u0308o\u0308k. Samas, ta\u0308napa\u0308evase su\u0308sinikrataste kvaliteet on ma\u0308rksa tugevam kui 10 aastat tagasi."}, {"text_idx": "#000018", "text": "TITAANIUM \u2013 Materjal, mida elektrirataste puhul sisuliselt u\u0308ldse ei kasutata. Turul vaid kindla, u\u0308le keskmise nis\u0301s\u0301ibra\u0308ndi tootevalikus (Sage Titanium). Tuntud oma va\u0308ga kena va\u0308limuse, kuumataluvuse ja u\u0308he tugevaima kaalu/vastupidavuse suhte poolest. 45% kergem kui teras \u2013 sama vastupidavus, 60% raskem kui alumiinium, samas poole tugevama konstruktsiooniga."}, {"text_idx": "#000022", "text": "Kui veel 10-20 aastat tagasi oli enamikel jalgratastel ees kas 2x vo\u0303i koguni 3x ketiratast, siis uued ja paremad jalgrattad tulevad juba 1x u\u0308lekandega. Erandiks ja\u0308a\u0308vad maantee- ja kruusarattad. Alad, kus no\u0303udlus laia valiku nii lu\u0308hikeste kui ka pikkade ka\u0308ikude ja\u0308rel."}, {"text_idx": "#000025", "text": "Erandina on mo\u0303ned u\u0308ksikud taguratta sees asetseva rummumootoriga maantee- vo\u0303i kruusarattad, mis kasutavad veel ees kaht ketiratast. Po\u0303hjuseks suurem ka\u0308ikude arv, et kestvusso\u0303idul ko\u0303ige paremini sobivat ka\u0308iku leida."}, {"text_idx": "#000026", "text": "Keskmootoriga e-rattad on turule toonud vastupidavamad, e-ratastele mo\u0303eldud ketid. E-bike ta\u0308hisega kett on paremini optimeeritud just keskmootorile kuna sealne jo\u0303uu\u0308lekanne algab keti u\u0308lekandest tagarattasse. Vo\u0303rdluseks rummumootoriga jo\u0303uu\u0308lekanne, mis algab tagaratta ringlemisest, ning alles seeja\u0308rel liigub ketti."}, {"text_idx": "#000028", "text": "Rihmu\u0308lekannet on samuti lo\u0303puks kasutama hakatud ta\u0308nu elektrirataste levikule. Rihm on mehaanikavaldkonna nurgakivi. Ra\u0308a\u0308kides jalgratastest, on rihma eelis keti ees vaiksem heli, po\u0303himo\u0303tteliselt hooldevaba va\u0308lp ja tegu on ka puhtama alternatiiviga mis o\u0303litust ei vaja."}, {"text_idx": "#000029", "text": "Samuti ja\u0308a\u0308vad puhtaks rihmu\u0308lekandega so\u0303ites ka pikad pu\u0308ksid ja jalad, kuna o\u0303list ketti ega hammasrattaid pole."}, {"text_idx": "#000030", "text": "Po\u0303hjus va\u0308hesele levikule on piiratud teadmised keskmises rattato\u0308o\u0308kojas ja u\u0308ldine umbusk."}, {"text_idx": "#000031", "text": "Ta\u0308nasel pa\u0308eval leiab mitmeid ha\u0308id sisemise ka\u0308iguvaheti ja rihmu\u0308lekandega e-rattaid, mis on tuntum oma va\u0308ga sujuva ka\u0308iguvahetuse poolest. Ka\u0308igu arvude asemel kasutatakse %-ta\u0308hist mis su\u0308mboliseerib ka\u0308iguvahemiku erinevust va\u0308ikseimast u\u0308lekandest suuremani \u2013 ntks 560%."}, {"text_idx": "#000032", "text": "Kuna tegu on sisuliselt hooldevabade lahendusena \u2013 rihm ja sisemine ka\u0308iguvaheti, siis kvaliteetse mudeli puhul on so\u0303itjate elu veelgi lihtsamaks tehtud."}, {"text_idx": "#000035", "text": "Rummusisene ka\u0308iguvaheti (Ingl. hub gear) \u2013 Sisemine ka\u0308iguvaheti on kasutusel olnud va\u0308ga pikalt. Taas populaarsust kogunud ta\u0308nu tehnika arengule, mida on suuresti pa\u0308rssinud kiirelt kasvav jalgrataste turg. Sisese ka\u0308iguvaheti eeliseks on ilmastikukindlus ja lihtsus, samuti ka pikem ja hooldevaba va\u0308lp. Rummusisesed ka\u0308iguvahetid (nt. Shimano Nexus / Enviolo) on saadaval nii rihma kui ketiga."}, {"text_idx": "#000036", "text": "U\u0308heka\u0308iguline (Ingl. single speed) \u2013 U\u0308ks ketiratas ees ja taga. Kasutusel lihtsamatel mudelitel."}, {"text_idx": "#000037", "text": "Piduritel on oluline roll u\u0308ksko\u0303ik millisel liikuril \u2013 olgu selleks so\u0303iduauto, to\u0303ukeratas vo\u0303i jalgratas. Ka elektrirataste mootori olemasolu muudab rattaso\u0303idu kasutusala ning seda pigem keskmisest ko\u0303rgema kiiruse, mitte lisakaalu to\u0303ttu."}, {"text_idx": "#000038", "text": "Kvaliteetsed jalgrattad kasutavad hu\u0308draulilisi ketaspidureid tagamaks u\u0308htlaselt jo\u0303uline pidurdusteekond. Piduriheeblite vajutamisest lenksul kuni klotside rakendumiseni pidurikettale aitab kaasa DOT-reitinguga mineraalo\u0303li."}, {"text_idx": "#000039", "text": "Erinevalt mineraalo\u0303list kasutatakse mehaaniliste ketaspidurite puhul trossi. Samasugust, nagu ka\u0308iguvahetajalgi. Tross on aga sisuliselt metallno\u0308o\u0308r mis amortiseerub aja jooksul. Samuti ta\u0308heldatakse ka mehaanilistele piduritele omast kriuksumist."}, {"text_idx": "#000040", "text": "Pidurite kriuksumisest rohkem juttu SIIT"}, {"text_idx": "#000041", "text": "Olulist rolli jalgratta piduritel ma\u0308ngivad lisaks:"}, {"text_idx": "#000043", "text": "V-brake, vo\u0303i ka rim-brake on ko\u0303ige lihtsam ja sa\u0308a\u0308stlikum variant mida elektriratastel u\u0308ldjuhul ei na\u0308e. Pikemalt kasutusse ja\u0308a\u0308nud maanteerataste seas, mis on nu\u0308u\u0308dseks suuresti asendatud ketaspiduriga."}, {"text_idx": "#000044", "text": "V-pidur kulutab peale klotsi ka velgi, mida erinevalt ketaspiduri kettast on oluliselt kallim ja tu\u0308likam vahetada."}, {"text_idx": "#000045", "text": "Vaid u\u0308ksikutel rummusisese ka\u0308iguvahetiga elektrilistel linnaratastel on valikus ka vanamoodne va\u0308ndapidur, mis rakendub tagurpidi va\u0308ndates. Kogenud so\u0303itjal vo\u0303tab see aega harjumiseks, kuid eeliseks on va\u0308hem liikuvamaid komponente (mida hooldada) ja ka puhtam visuaalsus."}, {"text_idx": "#000046", "text": "Esiamort on u\u0308ks peamine komponent, mis paljudele e-ratastele lisatud on."}, {"text_idx": "#000047", "text": "E-bike vo\u0303i E-ta\u0308hisega esiamordid on mo\u0303eldud just raskema rattaga so\u0303itmiseks, mille to\u0303ttu erinevad tavaamordist ka seadistusvo\u0303imalus. Head amorti on vo\u0303imalik lukustada kas lenksult vo\u0303i amordilt \u2013 seda siledal teel so\u0303itmiseks. Parematel mudelitel on o\u0303hk/vedru amort millel saab kompressiooni ja tagasilo\u0308o\u0308gi kiirust kuni peensusteni seadistada."}, {"text_idx": "#000048", "text": "Erinevalt tavarattast on e-ratta vedrustus mo\u0303nevo\u0303rre erineva ka\u0308iguga, kuna rattaraamil peab pehmendust saama peale ratturi lisaks aku ja mootor."}, {"text_idx": "#000049", "text": "Rehvid on pea samasuguse ta\u0308htsusega mis piduridki \u2013 midagi, mille olulisust kipuvad paljud unustama."}, {"text_idx": "#000050", "text": "So\u0303idukvaliteeti mo\u0303jutab peale rehviro\u0303hu ka rehvide suurus, muster ja selle sisaldus. Vo\u0303tame na\u0308iteks u\u0308he enimlevinud e-rattatu\u0308u\u0308bi milleks on hu\u0308briid/matkaratas \u2013 sobilik nii linna kui maastikule. Tegu on u\u0308htlasi ka u\u0308he universaalseima rattatu\u0308u\u0308biga mis sobib ko\u0303ige laiema kasutajagrupi harjumustule. Seda tu\u0308u\u0308pi rattad on tihti varustatud torkevabade rehvidega."}, {"text_idx": "#000051", "text": "Kuigi ta\u0308ielikult torgetekindlad need pole, aitab rehvis peituv armeeritud lisakiht suures osas va\u0308ltida pisemate ja teravate objektide vastu. Lisaks on tugevam kummi segu pikema va\u0308lbaga. Heaks eeliseks on see just rummumootoriga rataste puhul, kuna sealset tagaratast (koos mootoriga) on ma\u0308rksa raskem eemaldada."}, {"text_idx": "#000052", "text": "E-rataste tu\u0308u\u0308bid ja nende rehvide standardmo\u0308o\u0308dud"}, {"text_idx": "#000055", "text": "Peale tugevdatud rehvide on viimastel aastatel tootma hakatud ka spetsiaalseid e-ratastele mo\u0303eldud velgi."}, {"text_idx": "#000056", "text": "Na\u0308iteks on 20-tolliste velgede juures laialt kasutusele vo\u0303etud ka \u201ccast-alloy\u201d ehk vormitud alumiiniumveljed. Antud na\u0308ite puhul on suunitlus u\u0308ldjuhul laiemate ja va\u0308iksema diameetriga, fat-rehvidele mo\u0303eldud jooksude puhul mis on kasutusel just tihti rummumootoriga e-ratastel. Raske ratta ja va\u0308ikese diameetri puhul on see kasulik viis kuna ei painuta tagarattast pa\u0308rineva va\u0308a\u0308ndemomendi tulemusel koderate murdumist."}, {"text_idx": "#000058", "text": "Paljudest va\u0308ikestest ja suurtest komponentidest koosnev elektrijalgratas on endiselt u\u0308snagi uus valdkond. Jalgrattaso\u0303itu uuesti selgeks o\u0303ppima ei pea, ning kui kogu see tehniline u\u0308levaade ko\u0303rvale ja\u0308tta, on tegu va\u0308gagi moodsa lahendusega tulevikutranspordis."}, {"text_idx": "#000059", "text": "Elektrirattad on tulevik, milles me hetkel elame. Huvitav on ja\u0308lgida selle kulgu, ning oodata mida toob endaga ja\u0308rgnev dekaad tehnoloogia valdkonnal. Antud artikli eesma\u0308rk oli valgustada mo\u0303ningaid erinevusi vo\u0303rreldes tavarattaga, ning selgitada la\u0308hemalt nende tagamaid. Kui teil tekkis ku\u0308simusi vo\u0303i huvi antud lahendusi omal ka\u0308el ja jalal proovida \u2013 tulge meile ku\u0308lla vo\u0303i vo\u0303tke u\u0308hendust."}]